
ΔΕΛΤΙΟ ΤΥΠΟΥ

[bookmark: _Hlk95147936][bookmark: _GoBack]Η στρατηγική συνεργασία της Philip Morris International και της ΠΑΠΑΣΤΡΑΤΟΣ με την ΚΤ&G Κορέας φέρνει τη νέα συσκευή lil SOLID 2.0 στην Ελλάδα

Η Παπαστράτος κάνει πράξη τη δέσμευσή της να επενδύει συνεχώς στην κατηγορία των καινοτόμων, εναλλακτικών προϊόντων του τσιγάρου με στόχο μέχρι το 2023 το 75% των καθαρών εσόδων της να προέρχεται από αυτά και φέρνει τη νέα συσκευή θέρμανσης καπνού lil SOLID, σε συνέχεια της στρατηγικής συμφωνίας που υπέγραψαν η PMI και η ΚΤ&G η κορυφαία εταιρεία προϊόντων νικοτίνης στη Νότια Κορέα. Η lil SOLID ενσωματώνει τεχνολογία θέρμανσης καπνού με ακίδα που θερμαίνει τον καπνό και δεν τον καίει, ενώ επιτρέπει 3 συνεχόμενες χρήσεις και έως 25 συνολικά με μία μόνο φόρτιση. Με αυτόν τον τρόπο παράγει ένα αερόλυμα που προσφέρει την απόλαυση του πραγματικού καπνού αποφεύγοντας την καύση, τη στάχτη και την επίμονη μυρωδιά που προκαλεί. 

[bookmark: _Hlk95147976]Η lil SOLID διατίθεται στην Ελλάδα μέσα από την εμπορική πλατφόρμα του IQOS. Το ίδιο ισχύει και για τις ειδικά σχεδιασμένες θερμαινόμενες ράβδους καπνού Fiit που παράγονται στο εργοστάσιο της Παπαστράτος, η παραγωγική δραστηριότητα του οποίου ενισχύθηκε το 2021 με νέα επένδυση 125 εκατ. ευρώ, επιπλέον αυτής των 300 εκατ. ευρώ το 2018.
Με αφορμή την κυκλοφορία τους στην ελληνική αγορά, ο Γενικός Διευθυντής Εμπορικών Λειτουργιών της Παπαστράτος, κ. Θέμης Χασιώτης, δήλωσε: 
"Ενώ το IQOS συνεχίζει να ηγείται στη δυναμική κατηγορία των θερμαινόμενων προϊόντων καπνού, γνωρίζουμε ότι οι ενήλικοι καπνιστές αναζητούν και άλλες επιλογές. Για το λόγο αυτό διευρύνουμε συνεχώς το χαρτοφυλάκιό μας με νέες, καινοτόμες προτάσεις, όπως η συσκευή θέρμανσης lil SOLID 2.0, που παρέχει πρακτικότητα και ευκολία στη χρήση, καθώς και τις ειδικά σχεδιασμένες θερμαινόμενες ράβδους καπνού Fiit που παράγονται στο εργοστάσιο της Παπαστράτος. Και τα δύο εμπλουτίζουν σημαντικά το χαρτοφυλάκιο των εναλλακτικών προϊόντων μας και μας φέρνουν ένα βήμα πιο κοντά στον τελικό προορισμό μας. Σε έναν κόσμο χωρίς τσιγάρο.”   
Η PMI υλοποιεί το όραμά της για ένα μέλλον χωρίς τσιγάρο κι έχει θέσει έναν ξεκάθαρο στόχο: Έως το 2025, τουλάχιστον 40 εκατομμύρια ενήλικοι καπνιστές να έχουν στραφεί σε εναλλακτικά προϊόντα νικοτίνης και να έχουν σταματήσει το κάπνισμα. Από το 2008, η εταιρεία έχει επενδύσει πάνω από 8 δισεκατομμύρια δολάρια στην Έρευνα και Ανάπτυξη καθώς και την επιστημονική τεκμηρίωση αυτών των προϊόντων. 

-ΤΕΛΟΣ-

Σχετικά με την ΠΑΠΑΣΤΡΑΤΟΣ 
H Παπαστράτος, θυγατρική εταιρεία της Philip Morris International (PMI), κατέχει ηγετική θέση στην παραγωγή και εμπορία προϊόντων χωρίς καύση και τσιγάρων στην Ελλάδα εδώ και εννέα δεκαετίες. Η εταιρική πορεία της Παπαστράτος είναι άρρηκτα συνδεδεμένη με την εξέλιξη της βιομηχανίας, την οικονομική ανάπτυξη της χώρας, αλλά και την προσφορά στην κοινωνία. Το 2017, η εταιρεία γύρισε σελίδα στην ιστορία της, και με μια σημαντική επένδυση ύψους 300 εκατ. ευρώ, μετέτρεψε το εργοστάσιό της στον Ασπρόπυργο σε μονάδα αποκλειστικής παραγωγής θερμαινόμενων ράβδων καπνού για το IQOS, το πρώτο καινοτόμο προϊόν της PMI δυνητικά μειωμένου κινδύνου σε σχέση με το τσιγάρο. Τον Απρίλιο του 2019, o Αμερικανικός Οργανισμός Τροφίμων και Φαρμάκων (FDA) ενέκρινε την κυκλοφορία του IQOS στις ΗΠΑ, ενώ τον Ιούλιο του 2020 ο FDA αδειοδότησε το IQOS ως προϊόν διαφοροποιημένου κινδύνου, κατάλληλο για την προαγωγή της δημόσιας υγείας. Μέχρι τον Δεκέμβριο του 2021, περίπου 15,3 εκατ. ενήλικοι καπνιστές σε όλο τον κόσμο και περισσότεροι από 330.000 στην Ελλάδα είχαν επιλέξει τη νέα αυτή τεχνολογία που είναι διαθέσιμη σε περισσότερες από 71 χώρες. Τον Ιούνιο του 2021, στην επέτειο των 90 χρόνων λειτουργίας της Παπαστράτος, η εταιρεία ανακοίνωσε τη στρατηγική της για Βιώσιμη Ανάπτυξη για την επόμενη πενταετία. Ταυτόχρονα, ανακοίνωσε και νέα μεγάλη επένδυση 125 εκατ. ευρώ στο εργοστάσιό της στον Ασπρόπυργο το οποίο έχει έντονα εξαγωγική δραστηριότητα. Η Παπαστράτος επενδύοντας στην επιστήμη και τις νέες τεχνολογίες δημιουργεί αξία, τόσο για την εταιρεία, τους ανθρώπους της όσο και για το περιβάλλον και την κοινωνία. Το εκτεταμένο πρόγραμμα Κοινωνικής Ευθύνης, οι επανειλημμένες βραβεύσεις ως Best Work Place και Top Employer και η πιστοποίησή της ως η πρώτη εταιρεία στην Ελλάδα με Equal Salary και ως η πρώτη “Smoke-Free” εταιρεία στην Ελλάδα αποδεικνύουν ότι η στρατηγική Βιώσιμης Ανάπτυξης βρίσκεται στο επίκεντρο της επιχειρηματικής δράσης της Παπαστράτος.

Περισσότερες πληροφορίες για τις δράσεις της εταιρείας μπορείτε να δείτε στο www.papastratosmazi.gr 
Για επικοινωνία με την εταιρεία: Λένα Πλαΐτη, Διευθύντρια Επικοινωνίας & Δημοσίων Σχέσεων, Παπαστράτος, τηλ. 210 419 3000 lena.plaiti@pmi.com, Άκης Κελέσης, Account Director αία relate, τηλ. 210 7418935, kelesis@aea.gr

